 Markii la bixiyey madax furashadii oo ay Burcad badeedu ka soo degeen Doonida ayaa Ciidamadii Faransiiska waxay Xeebta ku soo daadiyeen Baabuurta Dagaalka sida Beebeeyada ama Taangiyo Laashashka la Aariyeeyo oo ah dhammaantood kuwa dabaasha iyo Diyaaradaha Qumaatiga u kaca, waxayna ahayd fursad ay ku qaban karaan 12-ka Burcada ah, balse ma dhicin taasina, mudo 2-saac ku dhowaad ayey dhinacyada Doonida soc socdeen, maalintaas oo ahayd maalin Jimco ayaa dadweynaha Deegaanka waxay ku jireen maalmihii ugu cabsida badnaa intii Dowlad laaantu dalka ka jirtey, ma jirin meel ay u carari karaan, waayo deegaanka wuxuu ku yaalaa Xeeb, mana laha dhir hoos leh oo lagu dhuuman karo, Qofkuna marka uu Gurigiisa ka baxo wuxuu dareemayaa kuleylka Qoraxda iyo midka soo baxaya dhulka, wuxuuna halis u galayaa dhimasho dhow, hadii uu isku dayo inuu Cagihiisa isticmaalo. 